cyanic-selkie/wikianc huggingface dataset:
Marit vassause
Primstavmerket er oftast eit hjul, som truleg viser til dødsmåten til Margareta. I folkeleg tradisjon vart hjulet omtydd til ei vassause. Vêret denne dagen vart halde som eit merke for vêret i resten av slåttonna eller for haustvêret. Nokre stader heiter det at Marit alltid har noko vatn i ausa si.
Alpilles
Dyre og planteliv
Dei høgaste delane av fjellkjeda er eit naturreservat der ein finn fleire sjeldne artar, inkludert Bonellis ørn, egyptisk gribb og hornugle. Nokre av desse artane vart sett ut i Alpilles i 1980-åra.
Katsumi Suzuki
Katsumi Suzuki er ein tidlegare japansk fotballspelar.
Han spela for klubben Montedio Yamagata.
EØS
Då EØS tredde i kraft i 1994, utgjorde partane 17 statar og to europeiske fellesskap: Det europeiske økonomiske fellesskapet (EØF) og det no nedlagde europeiske kol- og stålfellesskapet. Medlemskapet har vakse til 30 statar per 2020: 27 EU-medlemsland, i tillegg til tre av dei fire medlemslanda i EFTA (Island, Liechtenstein og Noreg). Avtalen er førebels brukt med omsyn til Kroatia – det resterande og nyaste EU-medlemslandet – i påvente av ratifisering av tiltredinga av alle EØS-partar. Ein EFTA-medlem, Sveits, har ikkje slutta seg til EØS, men har eit sett bilaterale sektoravtalar med EU som gjer det mogeleg å delta i den indre marknaden.
Bakgrunn
På slutten av 1980-talet byrja EFTA-medlemslanda, leidd av Sverige, å sjå på alternativ for å verte med i det då eksisterande europeiske økonomiske fellesskapet (EØF), forløparen til Den europeiske unionen (EU). Årsakene til dette var mangfaldige. Fleire forfattarar siterer den økonomiske nedgangen på starten av 1980-talet, og den påfølgjande adopsjonen til EØF av «Europa 1992-agendaen», som ei hovudårsak. Desse forfattarane argumenterer frå eit liberalt mellomstatleg perspektiv og hevdar at store multinasjonale selskap i EFTA-land, særleg Sverige, pressa på for EØF-medlemskap som truga med å flytte produksjonen til utlandet. Andre forfattarar peiker på slutten av den kalde krigen, noko som gjorde det mindre politisk kontroversielt å slutte seg til EØF for nøytrale land.
Utforming av reglar
EFTA/EØS-landa kan ikkje delta i avgjerdsprosessane i EU. Desse landa får likevel lov til å delta i saksbehandlinga når Europakommisjonen skal leggje fram forslag til nye rettsakter som skal innlemmast i avtalen.
For at ei rettsakt skal kunne innførast i rettssystema i EFTA-landa, må framlegget bli vedteke handsama i EØS-komiteen son består av medlemmer frå EFTA og EU. Komiteen møter normalt sju gonger i året i Brussel. Vedtaket i komiteen vert gjort ved semje. Dersom partane ikkje vert samde, vert det ikkje noko vedtak. Kvart EFTA-land har vetorett i den faste EFTA-komitéen. Den same vetoretten gjeld ikkje for landa på EU-sida. EØS-komiteen kan ikkje hindre at EU-vedtaket vert gjort gjeldande i EU.
Dersom EØS-komiteen ikkje godtek eit EU-vedtak innanfor dei områda som avtalen gjeld, kan EU ta heile det aktuelle området ut av avtalen. Mogelegvis har frykt for at dette skal kunne skje og medføre uoverskodelege verknader, vore ei av årsakene til at Noreg enno ikkje har brukt reservasjonsretten i avtalen.
Stortinget kan leggje ned veto mot ei rettsakt som er vedteken i EØS-komiteen, dersom nasjonale statsrettslege vilkår ikkje er innfridde. Det vil typisk vere dersom traktaten er særleg viktig og derfor krev samtykke frå Stortinget etter Grunnloven § 26 (2).
Uttrekkinga av Storbritannia
Storbritannia stemte i ei folkerøysting i 2016 for å trekkje seg ut av EU.
EØS og EU-spørsmålet
Eksistensen av EØS-avtalen kom til å spele ei viktig rolle i høve folkerøystinga om norsk EU-medlemskap i 1994. På den eine sida vart det argumentert med at ein ikkje trengte EU-medlemskap av di Noreg gjennom EØS allereie var tilslutta den indre marknaden. På den andre sida vart det argumentert med at EØS-avtalen gjorde Noreg til «nesten-medlem» og at det einaste staten mangla å kunne påverke og delta som fullverdig medlem var eit medlemskap i EU.
Fønvind
Bølgjer og fallvindar som årsaker til fønvind
Sjå lenkje ut: Mountain waves and Downslope winds.
Dynamikk i dalføre
Ein viktig del av fønvindteorien er dynamikken i dalføre. Grunntanken går ut på at ein straum som står ortogonalt på ei fjellkjede i første omgang representerer eit todimensjonalt problem, men visst ein i tillegg har dalføre eller tronge pass i fjellkjeda blir problemet verre. Dette gjeld særleg visst Froudetalet til lufta ved eit fjell er lågt, og lufta passerer igjennom raviner, dalar eller pass istadenfor å passere over fjellet. Ideen bak dette blei utvikla fordi mange område med fjelldalar og pass har problem med kraftig vind. Døme på slike dalar er «The Stamped Gap» i Kaskadefjella i Washington (Cascade windstorm), dei tørre dalane i Himalaya, Wippdalen i Brennerpasset mellom Inn og Etsch (Føn), Vratnikpasset over Senj i Velebit eller Kotorbukta i Montenegro (Bora).
Kunta Kinteh-øya
Historie
Sjølve fortet var ein firkanta bygning med kanonar i kvart hjørne. Det hadde lagerbygningar og bustader for 60-70 soldatar og fastbuande slavar.
Liv Tomter
Liv Tomter var ein norsk småbrukar og stortingspolitikar for Arbeidarpartiet.
Kenji Takahashi
Han spela for klubben Montedio Yamagata.
Remis
Remisreglar
I parti spelte med sjakklokke og bestemt tenketid er her eit par reglar til som kan medføre remis.
Fellesreglar for 3 gongar stillingsgjentaking og 50-trekkregelen
Når ein spelar krev remis etter reglane om 3 gongar stillingsgjentaking eller 50-trekkregelen, så har ho/han rett til å stoppe sjakklokka og tilkalle turneringsleiaren. Spelaren kan ikkje trekke kravet tilbake. Viss kravet er korrekt, er partiet straks remis. Viss kravet ikkje er korrekt blir motstandaren tildelt 3 minutt ekstra tenketid, og partiet held fram. Viss kravet var basert på eit trekk spelaren hadde til å utføre, så skal trekket utførast, i samsvar med reglane om rørt brikke osv.
Avtalt remis
Ein spelar kan såleis tilby remis til motstandaren når som helst i partiet, vanlegvis fordi spelaren meiner at remis er det sannsynlege resultatet. Viss motstandaren aksepterer tilbodet, er partiet remis.
Satoshi Mashimo
Han spela for klubben Montedio Yamagata.
Echoes
«Echoes» er ein song av det britiske bandet Pink Floyd på albumet Meddle frå 1971. Songen er komponert av heile bandet (Roger Waters, Richard Wright, David Gilmour og Nick Mason), og med sine 23:31 minutt tar den opp heile B-sida på vinylutgåva med lange instrumentalparti, lydeffektar og rockeimprovisasjon. Det er den tredje lengste songen av Pink Floyd, og berre Atom Heart Mother (23:44) og dei kombinerte delane av «Shine on You Crazy Diamond» (26:01) er lengre. I motsetnad til desse to musikkstykka, er ikkje «Echoes» delt inn i separate delar, men komposisjonen er likevel laga av separate musikkstykke. Seinare vart songen delt i to delar i opninga og slutten av filmen Live at Pompeii.
Synkronisering
I 1992 var det Roger Waters sin tur til å spørre Kubrick om han kunne bruke lydklipp frå Space Odyssey på albumet Amused to Death. Waters ville ha eit klipp frå dialogen og pustelydane i ein scene like før «Jupiter and Beyond the Infinite», der Dave Bowman skrur av datamaskinen HAL 9000. Waters fekk derimot ikkje lov, og måtte lage sine eigne pustelydar, og la samtidig inn ein hemmeleg melding som omtalar Kubrick.
Lorents
Lorents eller Loren(t)z er eit tysk mannsnamn avleidd frå latinske Laurentius. Det har namnedag den 10. august. Namnet kan òg vera eit etternamn.
Daisuke Nakamori
Daisuke Nakamori er ein tidlegare japansk fotballspelar.
Takashi Shoji
Takashi Shoji er ein tidlegare japansk fotballspelar.
Sunniva Hakestad Møller
Møllers yrkesrøynsle var som ekspeditrise, syerske og hermetikkarbeidar. Etter andre verdskrigen tok ho kurs i kommunalkunnskap og sosialøkonomi. Ho var medlem av Haugesund bystyre frå 1935 til 1956, av formannskapet frå 1948. Ho vart første gong innvald på Stortinget frå 1958 og attvald i 1961 og 1965. Ho var heile tida medlem av sjøfarts- og fiskerikomiteen.
Haldis Tjernsberg
Haldis Tjernsberg var ein norsk politikar for Arbeidarpartiet. Ho representerte Hedmark på Stortinget i fleire periodar.
Tjernberg var varamedlem av Vinger kommunestyre 1946–47. Ho var nestformann i Arbeidarpartiets kvinnesekretariat 1963–65.
Roland
Roland heitte eigentleg Hruodlan, på latin Hruodlandus. På spansk blei namnet til Roldán eller Rolando og på italiensk Orlando. I tillegg til Rolandskvadet og ei rekkje chanson de geste er han skildra i renessanseverka Orlando innamorato og Orlando furioso. I Noreg er Roland helten i folkevisa «Roland og Magnus kongjen».
New Morning
New Morning er det 11. studioalbumet til Bob Dylan, gjeven ut på Columbia Records i oktober 1970.
Hiroki Iizuka
Han spela for klubben Montedio Yamagata.
Totalssystemet
I hovudsak nyttar ein totalssystem i samband med elektronisk prosessjobbing i datamaskinar, og forenkla kan ein seie at sifferet 0 står for av og 1 står for på når det gjeld elektronisk puls.
Som måleeining på datamengde har ein innan datateknologien nytta det engelske omgrepet bit, som er ei samantrekking for binary digit, altså binært siffer. Bits blir ofte grupperte i byte som er lik 8 bits. Ein bit kan innehalda éi einaste opplysning (0 eller 1); ein byte kan innehalda 2^8=256 ulike opplysningar. For å kunne ha til dømes 65 000 fargar på ein dataskjerm, må fargeinformasjonen ha minst bits. Datamengde i kabeloverføring eller radiooverføring reknast ofte i bits (evt. kbit, Mbit osb), medan datamengde på lagringsmedium (til dømes diskett, CD, harddisk) ofte blir rekna i bytes (evt. MB, GB osb).
Positive binærtal
I desimaltalsystemet er sifferet lengst til høgre 1-plassen (10^0), det til venstre er 10-plassen (10^1), det neste til venstre er 100-plassen (10^2) osb. For binærtala er sifferet lengst til høgre 1-plassen (2^0), det til venstre er 2-plassen (2^1) og det neste til venstre er 4-plassen (2^2) osb.
Mario Kart DS
Mario Kart
Geografiske ytterpunkt i Slovenia
Dette er ei liste over i Slovenia:
Sondre Norheim
For å heidre Sondre er det reist 2 statuar av han i bronse, ei i Minot, Nord-Dakota og ei i Morgedal. Statuane er identiske og kunstaren er Knut Skinnarland.
Geografiske ytterpunkt i Slovenia
Lengde- og breiddegrad
Den lengste avstanden frå nord til sør er 163 km, medan den lengste avstanden frå aust til vest er 248 km.
Halsnøy
Kommunikasjon
Til Syndes på sørspissen av Halsnøy kan ein reisa frå Utbjoa, Borgundøy, Fjellbergøy (og Skjærsholmane?) Med snøggbåt kan ein reisa til Ranavik frå Leirvik på Stord eller frå Sunde.
If Not for You
I november 1970, ein månad etter originalversjonen til Dylan kom ut, gav George Harrison ut ein versjon av songen på det tredoble albumet All Things Must Pass. Ein annan kjend versjon av songen vart gjeven ut av Olivia Newton-John, som fekk den einaste versjonen av songen som gjekk inn på salslista i USA i 1971.
Olivia Newton-John-utgåva
Songen vart spelt inn av Olivia Newton-John og gjeven ut som ein suksessrik singel. Det var den første songen på det første soloalbumet hennar, If Not for You. Det var den første singelen hennar som nådde Topp 10 i Australia, Canada, Irland og New Zealand. I Noreg nådde songen sjetteplass på VG-lista.
Kosuke Harada
Kosuke Harada er ein tidlegare japansk fotballspelar.
Slåttenedskrifter etter Ola Mosafinn
Gangar i 6/8
. Nedskrift Arne Bjørndal 1908 (B 5). Mosafinn hadde slåtten etter gamle folk som pla tralle han då han var ung. Oppstilt bass.
Gwyneth Paltrow
Ho blei først kjend for roller i thrilleren Seven (1995) og det historiske dramaet Emma (1996). Etter leiande roller i det romantiske komediedramaet Sliding Doors (1998) og thrilleren A Perfect Murder (1998) fekk ho verdsvid suksess med rolla si i Shakespeare in Love (1998), som ho vann ein Oscar, ein Golden Globe og to Screen Actors Guild-prisar for.
Om Kalsoum
Liv
Faren var imam og religiøs songar ved bryllaup og høgtider. Då han blei var stemmegåva hennar, byrja han ta henne med på konsertar, kledd ut som gut for ikkje å vekka unødig oppsikt. Det å synga, særleg for ei jente, var sett på som ein lite aktverdig levemåte i lokalsamfunnet deira. Umm Khalsoum heldt likevel fram med å synga, og var som tenåring blitt ei lokal stjerne.
Songaren hadde fleire helseproblem som på 1940- og 1950-talet hindra henne i å jobba. Mellom anna hadde ho augeproblem som gjorde at ho måtte bruka solbriller mesteparten av tida mot slutten av livet. I 1953 gifta ho seg med legen sin gjennom fleire år, Hassen El Hafnaoui.
Alan David Dotti
Alan David Dotti er ein tidlegare brasiliansk fotballspelar.
Talet 63
Talet 63 (sekstitre) er eit oddetal. I heiltalsrekkja kjem det etter talet 62 og før talet 64.
Massif des Cerces
Massivet består av fleire mindre fjellkjeder, som Mont Thabor, Grand Galibier, Mont Chaberton og Rois Mages. Det grensar til Vanoise-massivet i nord, Massif du Mont-Cenis i nordaust, Dei cottiske Alpane i aust, Massif du Queyras og Massif des Écrins i sør, og Massif d'Arvan-Villards i vest.
Tiksotropi
Tiksotropi er eigenskapen hjå ei væske til å verta meir lettflytande ved omrøring eller risting, medan ho tjuknar når ho står i ro. Mange kolloid og gelar er tiksotropiske.
Wii Sports Resort
Oppsett
Wii MotionPlus trengst for alle Wii-fjernkontrollane som blir nytta til å spela Wii Sports Resort. Dei fleste sportane i spelet som støttar 3 eller 4 spelarar lèt ein enkelt Wii-fjernkontroll bli delt mellom spelarane etter tur. Unntaket er kanopadling, der alle fire spelarane trengjer kvar sin kontrollar for å spela.
Quito
Historie
Det finst arkeologiske prov på busetnad i Quito meir enn 10 000 år attende, men berre historia for dei siste 500 åra er godt kjend. Quitufolket skal ha vore eit fredfullt folk som gav namn til byen. På 1000-talet gjekk dei inn i allianse med ein folkestamme frå kysten. På 1400-talet blei kongedømet Quitu oppretta som ein konføderasjon mellom carasfolket i nord og puruhasfolket i sør med senter kor dagens Quito ligg. Ein langvarig strid mot inkariket skulle no følgje, men først seinka cañarifolket i Sør-Ecuador inkaekspansjonen med nokre år. Etter at cañari fall gjorde folket i kongedømet Quito hard motstand i kampane om Quito. Kampen om Quitoområdet starta i regjeringstida til Túpac Yupanqui (1471–1493). Quito fall for inkahæren i 1495 under Huayna Capac og generalen hans, dermed vart området ein del av Tawantinsuyu. Somme nemner Quito som ein nordre hovudstad i inkariket for ein kort periode. Huayna Capac gifta seg med ei prinsesse frå Quito, busette seg der for å sikre området.
Sauøy
Det vert drive oppdrettsverksemd i området. Så Sauøy finst noko beiteland og dyrka areal, og det vert drive sauehald. Det er stor tilflytting til øya i sommarhalvåret.
Det er båtsamband til Sistranda på Frøya eit par gonger i veka, noko oftare i sommarhalvåret.
Jo-Bu Mekaniske Verksted AS
Jo-Bu var i lang tid marknadsleiar i Noreg. I siste halvdelen av 1960 og 1970-talet vart det seld mange Jo-Bu-sager i USA.
Dei ulike modellane
Spesifikasjonane i tabellen er henta frå. Sagene som er oppførte med 50 cm sverd vart leverte med valfri sverdlengd, men massen som er oppført er for 50 cm lange sverd.
Bakkesoleie
Bakkesoleie (Ranunculus acris), også kalla smørblom(e) og smørblomster, er ei svært vanleg plante i Noreg, og også vanleg elles i Europa. Han blir ofte kalla engsoleie (Ranunculus acris subsp. acris), men dette er systematisk sett ein underart. Her til lands veks ho i enger, kulturmark og frodig skogbotn, og finst til fjells opp i vierregionen. Planta er nasjonalblome på Færøyane, med namnet sólja.
Formeiring
Bakkesoleia vert pollinert av mange ulike insekt, som t.eks. fluger, biller, humler og bier, etter som ho ikkje har nokon spesielle tilpassingar.
Christopher Bergh
Bergh var med på stormannsmøtet på Eidsvoll i februar 1814. Saman med Georg Sverdrup utarbeidde han eit forslag til grunnlov. Han var elles ein av Kristian Fredrik sine næraste rådgjevarar. På valmannstinget for Kristiania til riksforsamlinga fekk han like mange stemmer som Georg Sverdrup og Christopher Omsen, men trekte seg då friviljug. På Stortinget 1815-16 var han representant for Akershus. Han var medlem av Lagtinget, lagtingspresident i tre veker og medlem av 18 komitear. I tre av komiteane var han formann;om val av statsrevisor, om innkvartering og armeens forråd.
Sularevet
Sularevet er eit av dei største kjende kaldtvasskorallrevkompleksa i verda. Sjølv om revet lenge har vore kjend for forskarar og fiskarar vart det ikkje dokumentert før Statoil starta arbeidet med gassrøyrleidninga for ilandføring av gass frå Haltenbanken. Selskapet oppdaga då Sularevet på 280-300 meters djup nord for Frøya. Revet er 13 kilometer langt, opp til 35 meter høgt og 700 meter breitt og består av mange nærliggande korallbankar bygd opp av steinkorallen Lophelia pertusa. Revet ligg i ei senking (Sularyggen) mellom Frøyabanken i sørvest og Haltenbanken i nordaust, ved om lag 64 °N og 8 °A. De eldste delane er over 8000 år gamle. Sularevet vart verna mot botntråling i mars 1999.
Potensiell tettleik
Den potensielle tettleiken til ein væskepakke med trykk P er tettleiken pakken måtte ha for å førast adiabatisk til eit referansetrykk P_{0}, ofte 1000 hPa). Når tettleiken endra seg ved forskjellig trykk, er den potensielle tettleiken til ein væskepakke bevart, sidan trykket pakken opplever endrar seg (om det ikkje finst miksing med andre pakkar eller ein har netto varmefluks). Omgrepet vert nytta i oseanografi og (til mindre grad) i atmosfærisk vitskap.
Flakstad kommune
Flakstad er ein kommune i Lofoten i Nordland fylke.
Mir iskusstva
Historie
Kunstnargruppa vart grunnlagt i 1898 av ei gruppe studentar, der i mellom Aleksandr Benois, Konstantin Somov, Leon Bakst og Jevgenij Lancerey. Starten for den nye rørsla vart innleia med organiseringa av Utstillinga av russiske og finske kunstnarar i Stieglitzmuseet i St. Petersburg.
I perioden 1904-10 eksisterte ikkje Mir iskusstva som ei eiga kunstnargruppe. «Unionen av russiske kunstnarar» hadde teke plassen og offisielt dreiv denne på til 1910, uoffisielt til 1924. Med i «Unionen» var kunstnarar som Valentin Serov, Konstantin Korovin, Boris Kustodjev, Zinaida Serebrjakova, Ivan Bilibin, Konstantin Somov, Igor Grabar, Nicholas Roerich og Sergej Sudejkin.
Sørburøy
Sørburøy er ei øy som ligg i Froan i Frøya kommune i Trøndelag. Sørburøy er nesten delt i to, og den nordre delen av øya heiter «Nordøya». Dei fleste av dei 40 fastbuande bur på Nordøya, som òg husar butikk, hurtigbåtkai og fiskerikai.
Banjšiceplatået
Platået var kalla opp etter landsbyen Banjšice, som truleg er den eldste busetnaden her. Andre busetnader er Bate, Grgarske Ravne og Lokovec.
Prosentavtalen
Prosentavtalen er namnet på ein uformell del av avtalene om deling av innverknad i ulike delar av Europa mellom dei tre allierte stormaktene i anti-Hitler-alliansen under den andre verdskrigen. Prosentavtalen var utforma av den britiske statsministeren Winston Churchill under eit møte med den sovjetiske diktatoren Josef Stalin i 1944, og angav ein viss prosent britisk-amerikansk og sovjetisk innverknad i ein del europeiske land.
Freising
Historie
Under sekulariseringa i 1803 mista den romersk-katolske kyrkja mange av eigedomane sine og makta i byen.
Gunnar Aksnes
Gunnar Aksnes var ein norsk kjemikar.
Brian Wellman
Aktiv
Sommaren 1991 hoppa Wellman over 17 meter i tresteg for fyrste gong, målt til 17,07 m i Sheffield. Seinare i sesongen vart han sjettemann ved verdsmeisterskapen i Tokyo og han sigra i universiaden. Året etter vart han nummer fem i OL-finalen i Barcelona, før han flytta sitt personbeste til 17,25 ved eit stemne i Torino.
Wii Sports
Wii Sports fekk gjengs god kritikk og har vunne ei rekkje prisar. Det er eitt av dei mestsejlande dataspela gjennom tidene, med 82,90 millionar selde kopiar internasjonalt per 30. september 2021. I 2009 fekk spelet ein oppfølgjar, Wii Sports Resort.
Konvergenssone
Eit døme på ein konvergenssone er den intertropiske konvergenssona (ITCZ), eit lågtrykksområde som ligg rundt jorda ved ekvator. Eit anna døme er konvergenssonen i det sørlege Stillehavet som strekkjer seg frå det vestlege Stillehavet til Fransk Polynesia.
Christian Doppler
Doppler blei fødd i Salzburg. Etter studiar i Wien blei han i 1835 tilsett som lærar i matematikk og rekneskap ved den polytekniske skulen i Praha, professor same stad frå 1841. Han la der 25. mai 1842 fram monografien Über das farbige Licht der Doppelsterne und einige andere Gestirne des Himmels der han skildra sin teori. Teorien blei empirisk prøvd av nederlendaren Christoph Hendrik Diederik Buys Ballot i juni 1845 ved hjelp av eit lokomotiv og fleire hornblåsarar.
Chaîne des Puys
Kjeda er kjend for den vulkanske historia si, sidan ho vart utforska av den engelske geologen George Julius Poulett Scrope i 1820-åra. I 1827 gav han ut klassikaren Memoir on the Geology of Central France, including the Volcanic formations of Auvergne, the Velay and the Vivarais, som seinare vart gjeve ut i ein meir populærvitskapleg form i The Geology and extinct Volcanos of Central France i 1858. Desse bøkene var dei første som skildra Chaîne des Puys, og analysane som vart lagt fram her danna mykje av grunnlaget for vulkanologi.
Gerhard Voldnes AS
Selskapet vart etablert i 1917 under namnet Floer & Br. Voldnes AS, som i 1944 fekk endra namn til Gerh. Voldnes AS. Føretaket vart Norges største private fiskerikonsern og voks jamnt og trutt frå 1930 talet og framover. Hovudbasa var i Fosnavåg på Sunnmøre og hadde i tillegg store anlegg i Honningsvåg og Måløy (sildoljefabrikkar). I Fosnavåg hadde dei og fryseri frå 1941, slipp og mek. verkstad frå 1955, seinare skipsbygging med Voldnes Skipsverft AS frå 1962, der var hermetikkfabrikk frå 1936, bilverkstad 1950-talet, bensinstasjon 1960-talet, bunkersanlegg frå 1930 talet, skipshandel frå 1920 talet og eit bra stort reiarlag som starta alt i 1917.
Playground Twist
Utgjeving
B-sida, «Pulled to Bits», kom ut på samleplata Downside Up. Eit konsertopptak kom ut i 1983 på Nocturne.
Norman Foster
Foster blei slått til riddar i 1990 og utnemnd til Baron Foster of Thames Bank of Reddish i 1999. Han har mottatt både den tyske ordenen Pour le Mérite og den engelske ordenen Order of Merit.
Liv Aasen
Liv Aasen var ein norsk lærar og politikar for Ap. Ho var innvald på Stortinget frå Sør-Trøndelag 1969–1989.
Lausitz
Lausitz (øversorbisk Łužica, nedersorbisk Łužyca, polsk Łużyce, tsjekkisk Lužice, latinsk Lusatia) er eit historisk landskap aust i Tyskland og vest i Polen. Ein liten del ligg i dagens Tsjekkia. Området vert vanlegvis delt i Niederlausitz og Oberlausitz. Den historiske grensa mellom Nieder- og Oberlausitz følgjer i store trekk dagens grense mellom Brandenburg og Sachsen.
Wii Play
Wii Play er eit samværspel for Wii, utvikla og produsert av Nintendo. Det vart gjeve ut på same tid som då Wii-konsollen vart lansert i Japan, Australia og Europa. I Nord-Amerika vart spelet lansert i februar året etter. Spelet blir rekna som ein del av Wii-serien, og til kvart eksemplar av spelet følgjer det med ein Wii-fjernkontroll. Den 31. mars 2009 hadde Wii Play selt 22,98 millionar eksemplar globalt.
Eufemisme
Eufemismemølla
Eit døme på dette er ordet dass, eit norsk ord som i dag blir rekna som ein litt vulgær måte å seia do på. Opphavleg var dette ein tysk eufemisme for das Hauschen, veslehuset, der ein tok vekk siste ordet for å gjera uttrykket snillare. I dag er toalett ein høfleg måte å seia do på, men i USA blir dette ordet rekna som for krast, og ein bruker eufemismar som rest room i staden.
Nursery Cryme
«The Musical Box»
Songen hadde sitt opphav då Phillips var i gruppa. Han skreiv ofte i lag med Rutherford på 12-strengsgitar. Rutherford hadde byrja å eksperimentere med uortodokse gitarstemmingar og hadde stemt dei øvste tre strengene til fiss, som skapte den klirrande lyden ein kan øyre i opninga og akkorden som signaliserer starten på den elektriske gitarsoloen. Stemminga gav namn til eit akustisk stykke, «F#» («F sharp» på engelsk) som danna grunnlaget for «The Musical Box», som vart utvikla vidare etter Phillips slutta. I opningsdelen av songen spelar både Rutherford og Banks 12-strengsgitar.
Andre songar
«The Return of the Giant Hogweed» åtvarar spreiinga av den giftige planta kjempebjørnekjeks etter at denne vart «fanga» i Russland og ført til England av ein viktoriansk oppdagar. Sjølv om den verkelege planta er særs giftig og farleg, er teksten ei overdriving, og indikerer at planta prøver å ta over menneskerasen. Hackett nyttar seg for første gongen av gitartapping på både «The Musical Box» og «The Return of the Giant Hogweed», ein teknikk der klimprehanda trykkjer på strengene direkte på gitarhalsen. I opninga til sistnemnde spelar både Hackett og Banks triolar i harmoni.
Tromsø 2018
Tromsø 2018 AS (samisk: Romsa 2018) var namnet på den organisasjonen som utarbeidde Tromsø sin søknad om Vinter-OL 2018, som vart planlagt arrangert i perioden 16. februar - 4. mars 2018. Tromsø kommune var initiativtakar til denne satsinga, som i starten arbeidde for Vinter-OL 2014. Då het organisasjonen Tromsø 2014. Tromsø 2014 fekk 6. januar 2004 eit vilkårsgjeve ja frå Idrettsstyret i NIF til å gå vidare med søknadsprosessen sin. I juni 2005 avgjorde Idrettsstyret at Tromsø ikkje skulle søkje for 2014.
Etter at Idrettsstyret i NIF i juni 2005 vedtok å ikkje gå inn for OL-søknad i 2014 bytte organisasjonen namn til Tromsø 2018, og formannskapet i Tromsø kommune vedtok 3. oktober 2005 at Tromsø skulle søkje om Vinter-OL 2018. I Noreg var det tre arrangørar som konkurrerte om vinter-OL – Tromsø, Trondheim og Lillehammer/Oslo. Den 30. mars 2007 vedtok Idrettsstyret ved NIF at Tromsø skulle bli norsk kandidat. Ved neste val av nytt idrettsstyre, innstilte valkomiteen på at alle dei som hadde røysta for Tromsø, skulle bli vraka.
Nursery Cryme
Innhald
Alle songar komponerte og arrangerte av Tony Banks, Phil Collins, Peter Gabriel, Steve Hackett og Mike Rutherford.
Grand Marais i Seeland
Den største byen og senteret for grønsakshandel er Müntschemier.
Masato Saito
Han spela for klubben Omiya Ardija.
Hemnskjela
Funn av lekamar frå 12 000 år tilbake viser at øya si historie går tilbake til eldre steinalder. Funn av flintlekamar viser at øya var ein del av Fosnakulturen.
Vandrealbatross
Taksonomi
Diomedea refererer til helten Diomedes, følgjesveinane blei gjort til fuglar, og exulans tyder ein i eksil eller ein vandrar som viser til dei einsame, langdistanseflygingane dei gjer.
Akinori Kosaka
Akinori Kosaka er ein tidlegare japansk fotballspelar.
Birkenes kommune
Kommunen grensar til Kristiansand, Vennesla, Iveland, Evje og Hornnes, Åmli. Froland, Grimstad og Lillesand. Sørlandsbanen går gjennom kommunen over ei strekning på 40 kilometer, mellom anna forbi Herefoss stasjon.
Super Mario Galaxy
Handling
Spelet opnar med at Mario vert invitert av prinsesse Peach til den hundreårlege «stjernestøvfestivalen» (en: Stardust Festival) for å høgtida kometen som fer over himmelkvelven. Under feiringa trengjer Bowser seg brått inn i Sopperiket med ein flåte luftskip og spolerer festivalen. Han påkallar ein svær flygande tallerk som ryskjer heile slottet til Peach frå bakken og løftar det ut i verdsrommet. Etter at Mario gjer eit feilslått forsøk på å ta seg av problema, vert han slått vekk av ein av lakeiane til Bowser og endar opp på ein liten planet. På denne planeten møter han på ei gåtefull dame (en: Rosalina) og stjernekompisane hennar (en: Luma). Rosalina viser seg å vera ein «stjernevaktar» som nyttar eit flyttbart observatorium for å reisa rundt i universet. Diverre fungerer ikkje obervatoriet som det skal sidan Bowser har stole alle kraftstjernene (en: Power Stars) som driv dette. Mario må så utforska fleire hjørne av universet for å sanka inn dei stolne stjernene, for å til slutt kunna reisa til sjølve sentrum av universet der Bowser held til.
La Côte
La Côte er eit område på nordsida av Genfersjøen, som strekkjer seg frå Nyon til Lausanne i kantonen Vaud i Sveits.
Vinter-OL 1998
Dei norske gullmedaljane:
Kaffistova
Historie
Den første kaffistova i rørsla opna i Kristiania hausten 1901, og i åra som følgde vart Kaffistova etablert som serveringsstad for landsungdom i alle dei største norske byane. Kaffistova i Bergen vart etablert i 1903, i Trondheim i 1904. Kaffistova i Mosjøen vart etablert i Sjøgata i 1906 under namnet «Bondekaffistova».
Framandlegionen
Det noverande hovudkvarteret ligg i Aubagne, like utanfor Marseille.
Lavaux
Lavaux er ein region i kantonen Vaud i Sveits i distriktet Lavaux. Sjølv om det er nokre spor etter vindyrking i området sidan romartida, kan dei faktisk vinterrassane sporast attende til 1000-talet, då benediktinar- og cistersiensarkloster kontrollerte området. Lavaux består av 830 hektar med vingardar i terrassar i om lag 30 km langs nordsida av Genfersjøen. Området har eit temperert klima, og terrassane får mykje sol på grunn av refleksjonen i innsjøen. Den viktigaste vindrua som vert dyrka her er Chasselas.
Storm Thorgerson
Storm Elvin Thorgerson var ein britisk grafisk designar. Han var ein stor del av den britiske grafiske designergruppa kalla Hipgnosis, og designa mange av deira mest berømte singel- og plateomslag. Han er kanskje mest kjend for plateomslaga han designa for Pink Floyd. Designet hans for The Dark Side of the Moon har vore kalla det beste plateomslaget gjennom tidene. Mykje av arbeidet hans er kjend for å ha surrealistiske element. Han plasserte ofte lekamar på stader der dei vanlegvis ikkje høyrer heime, særleg med store opne område rundt dei. Det har vorte gjeve ut fleire bøker som omhandlar arbeidet til Storm Thorgerson gjennom den over tretti år lange karrieren hans.
Isola di San Pietro
Historie
Øya er kjend heilt frå fønikisk tid, og det finst restar av nuragher på øya. Namnet på øya kjem frå ei segn som seier at St. Peter gjekk i land på øya i år 46 på veg til Roma. Fram til midten av 1700-talet var det berre få innbyggjarar på øya, men på denne tida vart ho kolonisert, hovudsakleg av familiar som utvandra frå Liguria, området omkring Genova, til øya Tabarka ved kysten av Tunisia. Øya vart stadig utsett frå sjørøvarane sine plyndringstokt og innbyggjarane flytta til andre stader. I 1736 grunnla dei derfor byen Carloforte på Isola di San Pietro, kalla opp etter kongen, Carlo Emanuele III, som hadde gjeve dei løyve til å busette seg på øya. Øybuarane snakkar framleis ein liguris, og ikkje ein sardisk dialekt. Hovudnæringa var fiske, særleg etter tunfisk, men denne fangsten er i dag lagt ned.
Øykeltiske språk
Dei øykeltiske språka utgjer ei grein av dei keltiske språka. Alle nolevande keltiske språk er øykeltiske språk, også bretonsk, som blir snakka på det europeiske kontinentet.
Sture Sivertsen
Noregsmeister vart Sivertsen tre gongar (1994, 1997, 1998). Frå NM fekk han elles med ein sølvmedalje og to bronsemedaljar.
Sveitsisk geografi
Geologi
Forskjellige geologiske fenomen har forma det faktiske landskapet i Sveits. Den alpine orogenesen er mest synleg i dag og utgjer den geologiske rørsla som skapte Alpane.
Det sentrale platået
Det sveitsiske platået vert kryssa av tre store elvedalar (Rhône, Rhinen og Aare) og den mindre Thurdalen. Medan kjeldene til desse fire elvane alle ligg i Alpane, skjer dei alle gjennom platået mellom Alpane og Jurafjella. Rhône- or Rhindalane er skilde frå kvarandre av Aaredalen og den isolerte Thurdalen av dei store nordlege utløparane av Alpane, som består av Berner Oberland og Glarus-Alpane. To breie og bølgjande dalar (Aare og Thur) og to djupe dalar (Rhône og Rhinen) ligg altså på nordsida av Alpane. Alle dei fire elvane svingar fram og tilbake og dannar nokre av dei store elvane i Europa. Nær Schaffhausen passerer Rhinen gjennom Rhinfossen, den mest vassrike fossen i Europa. Rhinfossen er om lag 150 meter brei og 25 meter høg.
Alpane
Alpane er ein populær turistdestinasjon og er eit av dei mest gjenkjennelege symbola på Sveits. Det høgaste punktet i Sveits, Monte Rosa (4634 moh) i kantonen Valais, ligg i Alpane og det høgaste fjellet som ligg heilt innanfor grensene til Sveits er Dom (4545 moh). Eit av dei mest gjenkjennelege symbola på Sveits er Matterhorn som òg ligg i Alpane. Matterhorn (4478 moh) er det sjuande høgaste fjellet i Dei sveitsiske Alpane og det mest fotograferte i Sveits. Det høgaste fjellet i dei nordlege utstikkarane eller Bern-Alpane er Finsteraarhorn (4274 moh).
Dauphiné-Alpane
Dauphiné-Alpane (fransk Alpes du Dauphiné) er ei gruppe av fjellkjeder søraust i Frankrike, vest for hovudkjeda i Alpane. Aust for passet Col du Galibier og den øvre Durancedalen ligg Dei cottiske Alpane, nordaust for elva Arc ligg Dei graiiske Alpane (Vanoise), og vest for elvane Drac og Isère ligg dei lågare i fjella på Vercors-platået og Chartreuse. Mange toppar er høgare enn 3 000 meter og Barre des Écrins (4 102 m) er det høgaste.
Elva Noord
Noord er ei kort tidvasselv i Zuid-Holland i Nederland. Ho startar ved byen Dordrecht der elva Beneden Merwede forgreinar seg i Oude Maas og Noord. Ho renn i saman med Lek ved byane Ridderkerk og Kinderdijk, og desse dannar så elva Nieuwe Maas. Elva er berre om lag 9 km. Retninga vatnet renn i elva er avhengig av tidvatnet. Elva brukte å vere ein del av elva Merwede, men har mista dette namnet i løpet av åra.
Plantar
Oppbygnad
Dei fleste plantar er bygd opp av blad, stengel og rot. Slike plantar kallar me kormofyttar. Unnataket er somme mosar som har thallus, det vil seie udifferensiert og «flakvis» oppbygnad.
Stengel
Ein delar plantar inn i urter og vedplantar etter korleis stengelen vert avstiva. Urter har etter regelen saft som skapar eit hydrostatisk trykk, medan vedplantar vert stabilisert av årlege avsetningar i fast stoff.
Hamarøy kommune
Hamarøy kommune, tidlegare Tysfjord kommune og Steigen kommune vert samla ofte omtalte som Nord-Salten og i enkelte interkommunale samanhengar som HTS-kommunane.
Hamarøy har eit areal på 1 031 kvadratkilometer og eit folketal på litt over 2 700. Administrasjonssenteret er Oppeid. Andre befolkningssenter er Presteid, Skutvik, Ulvsvåg, Innhavet, Tranøy, Drag og Storjorda.
Kommunereforma 2014-2017
Ved samanslåinga vart nye Hamarøy kommune innlemma i samisk språkforvaltingsområde, og er den einaste frå lulesamisk område på norsk side.
Ådring
Ådring er ein målingsteknikk for å imitere edeltre. Ved ådring av møbel eller veggflater framstilt av eit vanleg treslag (ofte furu), forsøkjer målaren å skape eit inntrykk av at det er brukt meir kostbare treslag som bjørk, ask eller eik, eller importerte treslag som mahogny eller nøttetre.
Sigrid Utkilen
Sigrid Utkilen var ein norsk politikar for Høgre. Ho vart innvald på Stortinget frå Hordaland i 1973. Ho var vararepresentant i perioden 1969–1973.
New Super Mario Bros. Wii
Oppsett
New Super Mario Bros. Wii tek element frå New Super Mario Bros. for Nintendo DS og legg til fleirspelar for opp til fire på same skjerm samtidig. Det blir spelt ved at Wii-fjernkontrollen blir heldt horisontalt. For å hoppa eller skyta eldkuler kan ein trykkje på knappane, medan ein må skake på Wii-fjernkontrollen for å spinne rundt i lufta og å løfte opp andre spelarar.
Tautra i Trøndelag
Tautra (tidl. Tuterø og Tutterøen) er ei øy i Trondheimsfjorden i Frosta kommune i Trøndelag. Øya er kjent for ruinane av eit cisterciensarkloster.
Watcher of the Skies
«Watcher of the Skies» er den første songen på albumet Foxtrot av Genesis frå 1972. Tittelen er lånt frå John Keats-diktet «On First Looking into Chapman's Homer» frå 1817: Then felt I like some watcher of the skies
Kenji Kitahara
Han spela for klubbane Omiya Ardija og Mito HollyHock.
STS-124
STS-124 var den tiande romferda sidan Columbia-ulykka.
Rhin-kneet
I Basel skiftar Rhinen retning frå vestleg til nordleg, langs grensa til Frankrike og Tyskland, på veg mot Nordsjøen
Ganges
Løp
Elva har utspring i Himalaya i delstaten Uttarakhand, nær grensa til Den autonome regionen Tibet i Folkerepublikken Kina. Ho blir danna gjennom møtet mellom elvane Alaknanda frå aust og Bhagirathi, med kjelde i Gangotribreen, frå vest. Ved den heilage byen Haridwar (311 moh.) når elva slettelandet, og renn gjennom dette med eit lite fall. Retninga endrar seg frå sørvestleg til søraustleg.
Religiøs og mytologisk tyding
Ifølgje mytologien kom elva ned til jorda for å reinsa menneske frå synd. Flaumen hennar blei dempa av at ho blei teken imot av guden Sjiva sitt hår. Gudinna kan sjåast på som ei mor, og som den kvinnelege krafta til Sjiva, sjakti. Den personleggjorde Ganga blir ofte framstilt som ei ung kvinne som held symbol for grøde. Ho blir ofte framstilt saman med Yamuna, ei sideelv som også blir vist som ei ung kvinne.
Ballstad
Ballstad er ein tettstad i Vestvågøy kommune i Nordland fylke. Staden har.
Slovensk geografi
Klima
Sjølv om Slovenia så vidt har grense mot Middelhavet, er klimaet i det meste av landet kontinentalt, som i Sentral-Europa. Karstlandskapet hindrar stort sett lufta frå Middelhavet i å strøyme inn i landet. Området har ein god del sol, men det kan regne ganske kraftig her om vinteren. Når den kontinentale lufta strøymer innover landet er det ofte i form av boravinden, som kan gje vindkast over 40 m/s. Dei høgareliggande områda i nord og vest har milde forhold om sommaren, men kan ha ganske så vinterlege forhold på vinterstid. Frå tidleg på sommaren byrjar nærleiken til Middelhavet å gjere seg gjeldande i form av kraftige torebyer. Frå september av er det derimot sjeldan med torevêr, men ein kan framleis få ei regnbye i ny og ne. Vintertemperaturane i austlege delar av Slovenia er omtrent som i Ungarn, men ein har oftare mildare periodar her.
Trier
Historie
Som ein del av den prøyssiske provinsen Rheinprovinz utvikla Trier seg økonomisk på 1800-talet. Byen var opphav til Marsrevolusjonen i 1848, men opprørarane vart raskt slått ned. Han vart ein del av Det tyske keisarriket i 1871.
Dei franske Alpane
Dei franske Alpane er den delen av Alpane som ligg i Frankrike. Dei høyrer til regionane Provence-Alpes-Côte-d'Azur og Rhône-Alpes.
Sjøgata i Mosjøen
Sjøgata er ei gate i Mosjøen i Vefsn kommune. Gata har den lengste samanhengande rekkja med trehus i Nord-Noreg. Trehusa er i hovudsak frå 1800-talet, og dei fleste av dei er tatt godt vare på.
Tverrelvdalen
Tverrelvdalen er ein tettstad i Alta kommune, vest i Finnmark-området i Troms og Finnmark fylke. Staden ligg søraust for byen Alta og har.
Astrid Gjertsen
Politisk arbeid
Astrid Gjertsen var medlem av Tvedestrand kommunestyre og formannskap 1968–1975, og påtok seg ei rekkje verv i sjukehussektoren. Ho var den drivande krafta bak bygginga av sjukeheimen i Tvedestrand i 1974. Ho var òg formann i Tvedestrand Høgre 1972–1975 og tillitsvald i Noregs husmorforbund, SN-sambandet og 4H Noreg.
Astrid Gjertsen avvikla pris- og avansereguleringar. Ho oppheva òg maksimalprisar på bustader, sidan dette var årsak til illegale prispåslag, som vart gjennomført som ein svart handel mellom kjøpar og seljar i stort omfang. Dereguleringa av bustadsmarknaden var særs kontroversiell i samtida. Som statsråd freista ho òg å fremja likestilling gjennom å påskynda utbygginga av barnehagar.
Aleksandr Borisov
Verk
Borisov døydde i Kranoborsk i Arkhangelsk oblast.
Slaget ved Pfaffenhofen
Opptakt
Den atten år gamle sonen og arvingen Maximilian III Josef vakla mellom Freds-partiet, leia av mora Maria Amalia av Austerrike og hærkommandanten Friedrich Heinrich von Seckendorff og Krigspariet, leia av utanriksminster general Ignaz von Törring og den franske representanten Chavigny.
Linge
Linge er den lengste elva som berre renn innanfor grensene til Nederland med ei lengd på om lag 100 km.
Nils Gunnar Lie
Lie er oppvaksen i Øystese i Kvam, Hardanger, men er busett i Ski i Akershus. Lie starta TV-karrieren sin i NRK, men gjekk over til TV2 då kanalen vart starta opp i 1992. Same året vart han leiar for debattprogrammet Holmgang. Han var leiar for programmet fram til Oddvar Stenstrøm tok over i 1998. I 1996 og 1997 var han i tillegg leiar for den norske utgåva av Jeopardy!. Han har sidan slutten av 1990-talet ofte vore å sjå som programleiar for TV2 Nyhetene og God morgen, Norge.
Tarva
Tarva er ei øygruppe i Ørland kommune i Trøndelag. Den største og einaste busette av øyane er Husøya. Arealet er 14 km², der Husøya utgjer 8 km². Øya har om lag 15 fastbuande. Tarvafjorden ligg mellom øyane og fastlandet. I nord ligg Frohavet.
Hiroki Shinjo
Han spela for klubben FC Tokyo.
Supper's Ready
Struktur
Dei sju delane av songen er «Lover's Leap», «The Guaranteed Eternal Sanctuary Man», «Ikhnaton and Itsacon and Their Band of Merry Men», «How Dare I Be So Beautiful?», «Willow Farm», «Apocalypse in 9/8 (Co-Starring the Delicious Talents of Gabble Ratchet)» og «As Sure As Eggs Is Eggs (Aching Men's Feet)»
Jørgensdagen
Hendingar
Det estiske opprøret i 1343 tok til natt til jørgensdagen, og er tradisjonelt kjend som «jørgenskveldopprøret» på dansk og estisk.
Det sørtyske skrentområdet
Regionen strekkjer seg mellom sørlege Rhön, Spessart, Odenwald og Schwarzwald i vest og Frankiske Jura i aust, Schwabiske Jura i søraust og dei nordaustlege åsane i Jurafjella i sør.
Bodil Finsveen
Bodil Finsveen var ein norsk politikar for Senterpartiet. Ho representerte Oppland på Stortinget i perioden frå 1973 til 1977. Ho var då innvalgt på ei fellesliste med Venstre. I perioden etter var ho vararepresentant. I hovedperioden var ho medlem av administrasjonskomiteen.
Liv Stubberud
Liv Stubberud ( var ein norsk politikar for Ap. Ho vart innvald på Stortinget frå Østfold i 1973 og møtte som fast representant fram til 1985. Ho var vararepresentant i periodane 1965–1969 og 1969–1973.
Disse
Bruk
Dissing kan brukast til underhaldning av andre. Akrobatar kan til dømes bruka disse på vågalt vis i trapesar, tøystykke, tau og andre innretningar.
Ford Madox Brown
Liv og gjerning
Browns viktigaste måleri er 'Arbeid' (Work), eit verk som vart til i åra mellom 1852 og 1863, og som han stilte ut i ei vandreutstilling. Bilete er lada av symbol, der kvar figur og person representerer ein bestemt sosial klasse og syner rolla den har i det moderne indsutrisamfunnet. Brown skreiv ein katalog som fylgde biletet gjennom utstillingane.
NEAR Shoemaker
Sonden fekk namnet Shoemaker lagt til etter oppskytinga til ære for forskaren Eugene M. Shoemaker som døydde i ei bilulukke i juli 1997.
Reisa til Eros
Etter oppskyting og jordbane byrja NEAR på første del av den interplanetariske cruisefasen. NEAR var mesteparten av denne fasen i ein slags dvalemodus med minimal aktivitet. NEAR gjekk ut av dvalemodus nokre dagar før nærpasseringa av den 61 km i diameter store 253 Mathilde den 27. juni 1997. Fartøyet flaug nærare enn 1200 km over asteroideoverflata 12:56 UT med ein fart på 9.93 km/s og returnerte bilete og anna data frå dei vitskaplege instrumenta. Den 3. juli 1997 utførte NEAR dei første av større manøvrer, ein todelt avfyring av den 450 N-kraftige hovudmotoren. Dette reduserte farten med 279 m/s og nedjusterte perihel frå 0,99 til 0,95 AE. Den 23. januar 1997 føretok NEAR ein nærpassering av jorda for å forandre baneinklinasjonen frå 0,5 til 10,2 grader og aphel frå 2,17 til 1,77 AE. Instrumenta var aktive under passeringa av jorda. Etter desse banejusteringane stemte bana nesten med den til Eros.
Romfartøyet
NEAR Shoemaker var forma som eit oktagonalt prisme og hadde dei fire solcellepanela sett opp i vindmølleformasjon.
Den internasjonale astronomiske unionen
IAU er au ansvarleg for systemet med Astronomiske telegram, sjølv om han ikkje driv det.
Stalinisme
Sjølv fann Stalin opp omgrepet marxismen-leninismen. Omgrepet stalinisme vart først bruka av Lazar Kaganovitsj, Stalin sin nestkommanderande på byrjinga av 1930-talet. I dag blir ordet «stalinisme» ofte bruka som skjellsord for alle typar av autoritær sosialisme. Særskilt trotskistar brukar omgrepet om tradisjonelle kommunistiske rørsler.
Kiribati
Historie
Kolonien fekk sjølvstyre i 1971. Ellice-øyane braut så ut som den sjølvstendige staten Tuvalu i 1978, og Kiribati følgde med sjølvstende den 12. juli 1979.
Machu Picchu
Vern
I 1981 fastsette styresmakta eit 326 kvadratkilometer stort område kring ruinane som eit peruansk historisk verneområde. I det verna arealet inngår òg landskapet rundt Machu Picchu med flora og fauna som finst der, med vekt på det rike utval av orkidéartar.
Divergens
Divergens er i vektoranalyse ein operator som måler storleiken på kjeldene eller sluka i eit visst punkt i eit vektorfelt som ein skalar med forteikn. Til dømes kan ein tenkje seg luft som vert varma opp eller avkjølt. Det relevante vektorfeltet i dette dømet er snøggleiken til luftrørsla i eit punkt. Om lufta vert varma opp i eit område, vil lufta utvide seg i alle retningar, slik at snøggleiksfeltet peikar utover frå dette området. Derfor har divergensen til snøggleiksfeltet i dette området ein positiv verdi, sidan regionen er ei kjelde. Om lufta vert avkjølt og trekkjer seg saman, vil divergensen vere negativ og området er eit sluk. Meir teknisk kan ein seie at divergensen representerer volumtettleiken til den utoverretta fluksen i eit vektorfelt frå eit infinitesimalt volum rundt eit visst punkt.
Generaliseringar
Divergensen kan òg generaliserast for tensorar. Med einsteinnotasjon vert divergensen til ein kontravariant vektor F^\mu skriven som
Apostelen Jakob
Jakob var blant dei fyrste læresveinane Jesus kalla. Før han fekk dette kallet, var han fiskar i Genesaretsjøen. Etter Jesu død og himmelferd vart apostlane Johannes, Jakob og Peter leiarar for dei jødekristne i Jerusalem. Sidan skal Jakob i følgje katolsk tradisjon ha reist ut som misjonær, og slik kom han til Spania. Her synte jomfru Maria seg for han i Saragossa. Miraklet inspirerte han til å byggje den fyrste kyrkja tileigna den heilage jomfru, og misjoneringa gjekk etter tradisjonen noko betre etter at kyrkja var ferdig.
I år 44 reiste Jakob attende til Jerusalem. Der vart han halshogd på ordre frå kong Herodes Agrippa. Slik vart Jakob den fyrste av apostlane til å lide martyrdøden. Liket vart kasta til hundane utanfor Jerusalem, men vart redda av to av læresveinane hans, som frakta det til hamnebyen Jaffa og la det i ein båt av marmor. Båten hadde verken ror eller mannskap - ein engel styrte den over Middelhavet, gjennom Gibraltarstredet og langs Portugal til kysten av Galicia i Nordvest-Spania.
Hans Hein Nysom
Hans Hein Nysom var ein norsk prest og eidsvollsmann frå Drammen. Nysom var fødd på Bragernes i Drammen, der far hans var kjøpmann. Han vart personalkapellan til Eiker i 1788, og residerande kapellan til Våle i Vestfold i 1800. År 1802 vart han sokneprest i Botne i Vestfold, eit embete han hadde til han i 1831 døydde på prestegarden der.
Ramsund
Ramsund er ein liten tettstad i Tjeldsund kommune, om lag 45 minuttar med bil frå Harstad. Sentrum består av eit lite senter med nærmatbutikk, kafeteria, pub, kino og bibliotek. Like ved ligg òg Ramsund orlogsstasjon. Ramsund har.
Ramsundet er namnet på sundet mellom fastlandet (i aust) og Tjeldøya (i vest). Tettstaden ligg på austsida av sundet.
Moskenes kommune
Moskenes er ein kommune i øygruppa og landskapet Lofoten i Nordland fylke. Han omfattar fiskeværa Reine, Sørvågen, Hamnøy, Moskenes, Å og Tind i tillegg til fråflytte bygder som Refsvika og Hell, som saman med kvasse tindar langs Vestfjorden gjer kommunen til ein av dei meir biletvakre i landet.
Hans Cato Aall
Hans Cato Aall var ein norsk prest, ordførar og stortingsmann.
Aldehyd
Dei enklaste aldehyda er metanal og etanal. Desse kan dannast i kroppen som nedbrytingsprodukt av metanol og etanol.
Scharnitz
Scharnitz er ein liten kommune i Tyrol i Austerrike. Han har 1 331 innbyggjarar (2006), og ligg litt sør for grensa til Bayern i Tyskland og om lag ei mil nord for Innsbruck. Scharnitz ligg ved kjelda til elva Isar i Karwendelfjella.
Bygland kommune
Dyreliv
I Byglandsfjorden finst den sjeldne laksefisken bleke. Dette er ein reliktlaks som berre finst her. Han vart verande att etter istida, då landheving hindra han frå å nå ut til sjøen. Fisken heldt på å bli utrydda tidleg på 1970-talet. Namnet blir uttalt som «blike» i Bygland.
Samferdsle
Setesdal Bilruter køyrer bussruter i kommunen på oppdrag frå Agder Kollektivtrafikk. Det er dels lokale ruter, dels ruter til nabokommunane og langruter til Haukeli, Kristiansand og Arendal.